Kamu bisa jelasin ke aku soal Basa Jérman dalam bahasa sunda?

Basa Jérman (Deutsch, deutsche Sprache), anggota kelompok kulon basa-basa Jérman, nyaéta salah sahiji basa utama di dunya, ogé mangrupa basa nu boga pamaké asli panglobana di Uni Éropa. Utama dipaké di Jérman, Austria, Liechtenstein, sawaréh utama Swis, Luxembourg, Südtirol (Tyrol Kidul) di Itali, Opole Voivodship di Polandia, Canton Wétan di Bélgia, sawaréh Rumania, Alsace jeung sawaréh wewengkon Lorraine di Prancis. Ogé katambah ku sababaraha urut jajahan, s Namibia nu populasi pamaké basa Jérmanna kawilang loba, sababaraha minoritas di nagara-nagara Éropa wétan, kawas Rusia, Hungaria, jeung Slovenia, sarta di Amérika Kalér jeung nagara-nagara Amérika Latin kawas Argentina jeung Brazil, utamana di wilayah Rio Grande Do Sul, Santa Catarina, Paraná e Espírito Santo.

Urang Amish jeung sabagian Mennonites ogé maké logat Jérman. Ampir 120 juta jalma, saparapat ti sakabéh Éropa, ngomong basa Jérman. Basa Jérman jadi basa katilu pangpopularna nu diajarkeun di sakuliah dunya, sarta kadua pangpopularna di Éropa (sanggeus basa Inggris), AS, jeung Asia Wétan (Jepang). Basa Jérman jadi basa resmi di Uni Éropa.